EUROOPA KOMISJON 


HAskThePresident and 4SpaceChat — Üldtingimused 


Osalemisnõuded 


1. Osaleda saavad ainult isikud, kes esinevad omaenda nimel. Ajakirjanike ja meedia esindajate 
küsimusi arvesse ei võeta. 
2. Alla 18-aastastel osalejatel peab olema vanemate luba. 


Nõuded videotele 


3. Video maksimaalne pikkus on 30 sekundit. 

4. Osalejad peavad videot jagama Instagrami kaudu lugude, voogpostituste ja otsesõnumitena, 
Facebook Messengeri kaudu, Twitteri kaudu või e-posti teel aadressil 
COMM-SOCIAL-MEDIA-TEAMOec.europa.eu. 

5. Osalejad peavad nendel platvormidel märkima (täägima) Euroopa Komisjoni. 

6. Iga osaleja võib esitada piiramatul arvul videosid. 

7. Alla 18-aastased osalejad peavad igale videole lisama vanemate allkirjastatud loa. 

8. .Eelvaliku läbinud osalejad peavad osalemiseks nõustuma isikuandmete kaitse põhimõtetega ja 
täitma nõusolekuvormi. 

Tingimused 


9. Euroopa Komisjon ei vastuta video eest, mis on mis tahes põhjusel kaotsi läinud, rikutud või 
valesti esitatud. 

10. Euroopa Komisjon ei vastuta ühelgi juhul võimaliku varalise või mittevaralise kahju eest, mis on 
seoses videoküsimuse salvestamise ja esitamisega tekkinud või tekitatud osalejatele, 
kolmandatele isikutele või varale. 

11. Komisjon ei vastuta kulude eest, mis osalejatel osaledes tekivad. 


Ajakava 


12. Videoküsimuste saatmiseks määratakse Facebooki, Instagrami ja Twitteri postitustes kindlaks 
konkreetne ajavahemik ning eelvaliku läbinud osalejatega võetakse ühendust varsti pärast 
tähtaja möödumist. 


Valikukriteeriumid 


13. Valikukriteeriumid on üldtingimuste täitmine, video kvaliteet ja küsimuse asjakohasus. 

14. Valiku teeb Euroopa Komisjoni nimel Euroopa Komisjoni töötajatest koosnev valikukomisjon, 
võttes arvesse osalemisnõudeid ja videotele esitatud nõudeid. Välja valitakse viis parimat 
kandidaati. Nende viie osalejaga võetakse ühendust ning neil palutakse nõustuda isikuandmete 
kaitse põhimõtete ja käesolevate üldtingimustega. 


Tasud 


15. 


16. 


Euroopa Komisjon või muu tema nimel tegutsev organisatsioon ei küsi selles kampaanias 
osalemise eest mingil kujul tasu ega nõua ostu sooritamist. 

Osalejad kannavad ise kõik kulud, mis võivad video salvestamise või esitamisega kaasneda 
(sealhulgas kõik interneti kasutamisega seotud kulud). 


Eeskirjadega nõustumine 


17. 
18. 


19. 


Video esitamine tähendab nõustumist Instagrami, Facebooki ja Twitteri kasutustingimustega. 
Videot esitades nõustuvad osalejad, et Euroopa Komisjon võtab nendega ühendust Instagrami, 
Twitteri või e-posti teel. 

Euroopa Komisjon jätab endale õiguse käesolevaid üldtingimusi igal ajal ette teatamata muuta ja 
neid selleteemalisel veebilehel ajakohastada. Osaleja on kohustatud üldtingimusi eespool 
nimetatud aadressil korrapäraselt jälgima, et olla kursis võimalike muudatustega. 


Valikumenetlusest eemaldamine 


20. 


21. 


Videod, mis ei vasta eespool kirjeldatud üldtingimustele, võidakse valikumenetlusest eemaldada 
ilma ette teatamata. 

Osalejad, kes ei nõustu üldtingimuste või isikuandmete töötlemisega või tühistavad 
üldtingimustega nõustumise, eemaldatakse valikumenetlusest automaatselt. 


Autoriõigus 


22. 


23. 


24. 


25. 


26. 


27. 


Osaleja kinnitab, et on oma videos oleva sisu/teose ainuautor ja (võimalike) õiguste omaja ning ei 
ole rikkunud ega riku autoriõigust, õigust eraelu puutumatusele, visuaalse omandi õigust ega 
muud kolmanda isiku õigust. 

Igasugune viide plagiaadile, kaasa arvatud teise autori sõnade ja mõtete omavoliline kasutamine 
ning nende enda omana esitamine, toob kaasa valikust eemaldamise. 

Osalejad kinnitavad ka seda, et kogu sisule on olemas jäädvustatud isikute nõusolek, st kõik 
kolmandad isikud, kes on sisu loonud või mis tahes viisil selle loomises osalenud, on eelnevalt 
andnud nõusoleku selle kasutamiseks eelkirjeldatud viisil. 

Lisaks autoriõiguse ja sellega kaasnevate õiguste omamisele kinnitavad osalejad, et on videot 
tehes järginud kõiki asjakohaseid õigusakte (autoriõigus, eraelu puutumatusega seotud õigused 
jne) ning on saanud kõik vajalikud õigused ja load. Osalejad peavad arvestama, et see võib 
hõlmata kolmandate isikute teoseid (näiteks arhitektuuriprojektid, skulptuurid, fotod või 
kaubamärgid) või pildiõigusi (kui fotol kujutatakse tuvastatavaid isikuid). 

Osalejad ei tohi filmida eraisikuid ilma nende nõusolekuta. Lapsed vajavad videos osalemiseks 
vanemate nõusolekut. Video esitamisega annavad osalejad Euroopa Liidule kogu maailmas 
tagasivõtmatult üle nii video omandiõiguse kui ka kõik sellega seotud intellektuaalomandi 
õigused. Euroopa Liit omandab video kasutamise ainuõiguse, kusjuures „kasutamine“ tähendab 
eelkõige salvestamist, arhiveerimist, taasesitamist, kohandamist, muutmist, levitamist, esitamist, 
avaldamist, trükkimist, kuvamist, edastamist, üldsusele kättesaadavaks tegemist, üldsusele 
edastamist, sh sotsiaalmeedias, tuletatud tööde loomist, sünkroniseerimist, tõlkimist või muul 
viisil kasutamist nii digitaalses kui ka materiaalses vormingus. 

Samuti omandab Euroopa Liit õiguse lubada video taaskasutamist kooskõlas komisjoni 12. 
detsembri 2011. aasta otsusega komisjoni dokumentide taaskasutamise kohta (2011/833/EL). 
Osaleja peab loobuma ka oma õigusest olla identifitseeritud kui video autor eespool nimetatud 
kasutusviiside korral. Video esitamisega kinnitab osaleja, et autoriõigusest tulenevate isiklike 
õiguste alusel ei vaidlusta ta avalikkusele (näiteks sotsiaalmeedias) video esitamise korral oma 
nime mainimist või mainimata jätmist. 


Kohaldatav õigus 


28. 


Kõiki üldtingimustega seotud vaidlusi reguleerib Euroopa Liidu õigus, mida täiendab vajaduse 
korral Belgia materiaalõigus. Kui üldtingimuste sisust tulenevat või sellega seotud vaidlust, 


vastuväidet või nõuet osaleja ja Euroopa Liidu vahel ei ole võimalik lahendada kokkuleppe teel, 
kuulub asja menetlemine Brüsselis asuvate kohtute ainupädevusse. 


Andmekaitse 


29. 


30. 


31. 


32. 


33. 


Videoküsimuste esitamise kampaaniat korraldab Euroopa Komisjoni teabevahetuse 
peadirektoraadi üksus A1 (vastutav töötleja). 

Kõik kogutavad isikuandmed (nimi, kodakondsus, sünniaeg, postiaadress, e-posti aadress, 
telefoninumber, sotsiaalmeedia kontod) on vastutava töötleja, volitatud töötleja või nende 
usaldusväärsete esindajate valduses ning neid kasutatakse üksnes kõnealuseks ürituseks. 
Andmeid ei jagata kolmandate isikutega. Andmeid säilitatakse ühe aasta jooksul pärast videote 
esitamise perioodi lõppu ja seejärel kustutatakse need automaatselt. 

Isikuandmete kaitse on Euroopa Komisjoni jaoks esmatähtis. Isikuandmeid töödeldakse 
kooskõlas määrusega (EL) 2018/1725. Teabevahetuse peadirektoraat ja selle töövõtjad töötlevad 
kõiki isikuandmeid vastavalt sellele määrusele. Lisateabe saamiseks oma isikuandmete 
töötlemise kohta võivad osalejad tutvuda isikuandmete kaitse põhimõtetega ja kasutada 
oma õigusi, kasutades seal esitatud kontaktandmeid. 

Kui osaleja soovib kontrollida, milliseid isikuandmeid säilitatakse, soovib lasta neid muuta, 
parandada või kustutada või kui tal on küsimusi kõnealuse kampaania jaoks töödeldava teabe või 
oma õiguste kohta, palume võtta ühendust vastutava töötleja tugimeeskonnaga aadressil 
COMM-SOCIAL-MEDIA-TEAMOec.europa.eu . 

Kui see ei ole probleemide lahendamiseks piisav, tuleks võtta ühendust Euroopa 
andmekaitseinspektoriga. Kontaktandmed ning üksikasjad andmesubjekti õiguste kohta leiate 
Euroopa Andmekaitseinspektori veebisaidilt: https://edps.europa.eu/. 


Kontaktandmed 


34. 


35. 


Kui osaleja soovib tühistada üldtingimustega nõustumise, võib ta võtta ühendust Euroopa 
Komisjoni teabevahetuse peadirektoraadi strateegilise kommunikatsiooni üksusega järgmisel 
aadressil: 

COMM-SOCIAL-MEDIA-TEAMOec.europa.eu. 

Kui osaleja soovib esitada küsimusi enne või pärast video saatmist, võib ta võtta ühendust 
korraldava üksusega järgmisel aadressil: 


COMM-SOCIAL-MEDIA-TEAMOec.europa.eu. 


